[{"text_idx": "#000000", "text": "La aventuro komencig\u0302as la tagon kiam Marcelo invitas min entrajnig\u0302i. Tiu trajno ne similas la aliajn, g\u0302i estas \u201cla trajneto\u201d. G\u0302i posedas sekreton : G\u0302i estas magipova. \u201cLa sekreto de la magia trajneto\u201d estas la titolo de la muzika spektaklo verkita kaj reg\u0302isorita de Marcelo REDULEZ en 2013 por la Kongreso de la fervojistoj en Bordozo."}, {"text_idx": "#000001", "text": "\u201cMaljuna trajnkonduktoro memoras ke, kiam li estis infano la unuan lernotagon, li malkovris malantau\u0306 arbetaj\u0302o belan vels\u0302ipeton, ludilon forlasitan de maljuna maristo. Tiam li travivis eksterordinaran aventuron kun siaj kamaradoj. Tial siavice, li konstruis tiun lignan trajneton, kas\u0302metis g\u0302in sub malaltaj branc\u0302oj de platano meze de la lerneja korto. Infanoj malkovras g\u0302in kaj tuj tiu trajneto viglig\u0302as. G\u0302i promesas al ili fean vojag\u0302on tra la mondo renkonte al mirindaj homoj, novaj amiloj, sed ankau\u0306 al la duraj realaj\u0302oj de la vivo. Tiel li renkontas batalantajn kamparanojn elpelitajn el siaj bienoj, sklavajn plukistojn de kotono en Luiziano, enmigrantojn konfrontantajn al rasismo. Sed krom tio ili malkovras ankau\u0306 esperon, vivog\u0302ojon, amon, amikecon kaj retrovas en si mem purecon de la infanag\u0302o. Fine, laca kaj elc\u0302erpita pro multaj emocioj, la trajneto haltas. G\u0302i cedas lokon al alia aventuro. En baldau\u0306a estonto, eble, bela aviadileto el ligno, kiun maljuna piloto samcele kas\u0302os, promenigos ceterajn aventuremajn infanojn."}, {"text_idx": "#000002", "text": "La aventuro ne c\u0302esas tie !"}, {"text_idx": "#000003", "text": "En 2014, la 100a Universala Kongreso ekpreparig\u0302as en Lille je julio 2015en la Palaco de Kongresoj. 3000 personoj el 80 landoj estas atendotaj. Marcelo proponas kandidatig\u0302on de la Kompanoj por animi la nacian vesperon ; la propono de la spektaklo estas aprobita. Tre felic\u0302a, mi j\u0302etas min en tiu nova aventuro kun miaj amikoj \u201cla Kompanoj\u201d. La forto de nia amikeco logis novajn kompanojn."}, {"text_idx": "#000004", "text": "Nia trupo plinombrig\u0302is por la spektaklo \u201cGranda J\u0302ak inter la gigantoj\u201d. Dum unu jaro provaj\u0302oj okazis diversloke tra Francio."}, {"text_idx": "#000005", "text": "La realigado de la spektaklo estis elstara grandfaro kaj bela sukceso de la grupo."}, {"text_idx": "#000006", "text": "Marcelo valorigis la artajn de c\u0302iu kompano. Lia amo al la homaro kaj lia s\u0302ato al la esperantistaro min kortus\u0302as. Brava Marcelo !"}, {"text_idx": "#000007", "text": "Post la voc\u0302a trejnado jen venas la provludo, antau\u0300 ol prezenti al la stratpubliko francaj kantojn en Esperanto."}, {"text_idx": "#000008", "text": "Sur la placo Napoleono je la centro de la urbo, la Kompanjon koncertas."}, {"text_idx": "#000009", "text": "Multaj spektatoj kantas helpe de disdonitaj libretoj."}]